**TEXTUL NONLITERAR – TRĂSĂTURI**

 **Trăsături:**

 - prezintă, în general obiectiv, un aspect din realitate;

- transmite informaţii;

- are drept scop informarea cititorului, dar şi transmiterea unor convingeri, încercarea de a-l determina să facă sau să creadă un anumit lucru;

- limbajul este, în general, neutru, dar în anumite texte (reclamele) se pot utiliza jocuri de cuvinte, figuri de stil;

- este folosit aspectul corect, îngrijit al limbii;

- informaţia este prezentată obiectiv, clar, accesibil;

- în anumite texte nonliterare apar unele clişee verbale ( formule de adresare/de încheiere);

- se referă la persoane şi situaţii reale.

**Tipuri de texte nonliterare**

**1) Textul publicitar**

- prezintă în mod concis şi atrăgător un produs, cu scopul de a convinge publicul de importanţa şi utilitatea lui;

- propune o imagine standard a bunăstării, a idealului în viaţa de zi cu zi;

- conţine: sloganul, textul şi imaginea;

- sloganul trebuie să fie frapant şi uşor de ţinut minte ( poate conţine jocuri de cuvinte, repetiţii, alte mijloace artistice);

- se adresează unui public-ţintă;

- codul cultural este cunoscut de toată lumea ( *familia, timpul liber, sănătate, relaţii sociale, sănătate…)*

**2) Anunţul publicitar**

- scop informativ;

- discurs scurt, fiind precizate datele importante;

- structură simplă, cuvintele fiind folosite cu sensul lor de bază;

- formulat astfel încât să convingă.

**3) Articolul de ziar**

- expunere scrisă cu caracter publicistic, pe o temă politică, socială, economică, sportivă, culturală, artistică, ştiinţifică;

- temele abordate sunt de interes general;

- comentariile, informaţiile se organizează adesea într-o argumentaţie;

- limbajul este variat, putând să conţină forme de captare a atenţiei( figuri de stil, jocuri de cuvinte, limbaj familiar);

- folosirea limbii corecte;

- *articolul de fond* este articolul care exprimă punctul de vedere al redacţiei unei publicaţii periodice în cele mai importante probleme ale actualităţii.

**4) Ştirea**

- transmite informaţii reale şi verificate;

- trebuie să fie de actualitate;

- evenimentul prezentat este important, are un caracter semnificativ sau neobişnuit;

- vizează teme majore: *politica, economie, relaţii internaţionale, probleme sociale, culturale, fenomene naturale, sport*;

- informaţia este adusă la cunoştinţa publicului prin mijloace de informare în masă;

- se distinge prin utilizarea unui limbaj standard;

- vocabularul este accesibil;

- este redactată obiectiv;

- poate avea paragrafe, coloane, titlu, subtitlu.